Diari Oficial de la Generalitat Valenciana


Sumari del DOGV 7164, del 02-12-2013 (2013/11408)

DECRET 181/2013, de 29 de novembre, del Consell, pel qual es modifica el Catàleg de Forests de Domini Públic i d'Utilitat Pública de la Província de València, amb l'exclusió de 6,3274 ha (63.274 m²) i la inclusió de 6,3274 ha (63.274 m²) en la forest d'utilitat pública número V-45 denominada Los Rodenos, situada als termes municipals de Calles i Higueruelas i propietat de l'Ajuntament de Calles.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7164

Data del DOGV
:   02-12-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/11173


Data del document
:   29-11-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

DECRET 181/2013, de 29 de novembre, del Consell, pel qual es modifica el Catàleg de Forests de Domini Públic i d'Utilitat Pública de la Província de València, amb l'exclusió de 6,3274 ha (63.274 m²) i la inclusió de 6,3274 ha (63.274 m²) en la forest d'utilitat pública número V-45 denominada Los Rodenos, situada als termes municipals de Calles i Higueruelas i propietat de l'Ajuntament de Calles. [2013/11321]  
Juan Galiano Estevan, en nom seu i en el de les seues germanes María del Carmen i Vicenta María, ha sol·licitat l'exclusió a favor seu de 6,3274 ha (63.274 m²) segons el cadastre i 6,2000 ha (segons delimitació) de terrenys que formen part de la forest d'utilitat pública número 45, denominada Los Rodenos, situada als termes municipals de Calles i Higueruelas i que pertany a l'Ajuntament de Calles. Com a contraprestació, oferix 6,3274 ha (63.274 m²) i 6,2000 ha (segons delimitació) de terrenys de la seua propietat de la mateixa forest, de característiques forestals semblants.  
Com a conseqüència de la dita sol·licitud, la Conselleria d'Infraestructures, Territori i Medi Ambient ha instruït l'expedient corresponent, de conformitat amb les disposicions dels articles 16 i 17 de la Llei 43/2003, de 21 de novembre, de Forests, i dels articles 11, 13, 24, 26 i 31 del Reglament de la Llei Forestal de la Comunitat Valenciana, aprovat pel Decret 98/1995, de 16 de maig, del Consell, en què han quedat acreditats tant els requisits exigits per l'article 16 de la Llei 43/2003 esmentada per a autoritzar l'exclusió i permuta d'una part d'una forest catalogada, com la seua conveniència, ja que rep una superfície equivalent i de característiques forestals molt semblants a la sol·licitada. Per això, és procedent accedir a la sol·licitud de l'interessat i modificar el Catàleg de Forests de Domini Públic i d'Utilitat Pública per mitjà de l'aprovació del decret corresponent.  
D'altra banda, i a fi de complir l'obligació de mantindre el Catàleg de Forests de Domini Públic i d'Utilitat Pública actualitzat i d'acord amb la realitat, s'ha d'aprofitar esta ocasió per a adequar la superfície de la forest que consta inscrita en el catàleg a la que realment resulta de la documentació que es troba en poder de l'Administració i dels mesuraments més recents.   
Per tot això, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 29 de novembre de 2013,  
  
DECRETE  
  
Article 1. Descatalogació dels terrenys sol·licitats  
S'exclou de la forest d'utilitat pública número 45 de la província de València, Los Rodenos, situada als termes municipals de Calles i Higueruelas i que pertany a l'Ajuntament de Calles, el terreny sol·licitat per Juan Galiano Estevan, en nom seu i en el de les seues germanes María del Carmen i Vicenta María, de 6,3274 ha (63.274 m²) segons el cadastre i 6,2000 ha (segons delimitació).  
  
Article 2. Autorització de la permuta  
S'autoritza la permuta, acordada entre l'Ajuntament de Calles i Juan Galiano Estevan, en nom seu i en el de les seues germanes María del Carmen i Vicenta María, dels mencionats terrenys per altres pertanyents a estos, amb una superfície de 6,3274 ha (63.274 m²) i 6,2000 ha (segons delimitació).  
  
Article 3. Catalogació dels terrenys oferits  
S'inclou en la forest d'utilitat pública número 45 de la província de València les parcel·les oferides per Juan Galiano Estevan.  
  
Article 4. Modificació del catàleg  
Es modifica la inscripció de la forest d'utilitat pública número 45 en el Catàleg de Forests de Domini Públic i d'Utilitat Pública de la Província de València, que queda de la manera següent:  
Número: 45.  
Nom: Los Rodenos.  
Partit judicial: Llíria.  
Termes municipals: Calles i Higueruelas.  
Propietari: Ajuntament de Calles.  
Límits:  
Nord: forest Lomas del Chinchel, del terme municipal de Chelva i propietat del dit ajuntament, número 51 del CUP, per mitjà de la rambla d'Alcotas, i línia que passa per la Peña Roya i l'Alto de Azagadores, fins al molló d'Aguavientos.  
Est: forest La Umbría, del terme municipal d'Higueruelas i propietat del dit ajuntament, número 53 del CUP, segons línia, dins del terme municipal de Higueruelas, que passa pel Picajo, Cerro de Bercolón, Puntal de las Estacas, Collado de Peña Parda, Puntal Redondo i Puntal de los Morros, i forest La Sierra, del terme municipal de Domeño i propietat del dit ajuntament, número 52 del CUP, segons línia que va del Puntal de los Morros a l'Alto del Tormé.  
Sud: forest La Sierra, del terme municipal de Domeño i propietat del dit ajuntament, número 52 del CUP, finques particulars del terme de Domeño i finques particulars del terme de Calles.  
Oest: finques particulars del terme municipal de Calles i forest Lomas del Chinchel del terme municipal de Chelva i propietat del dit ajuntament, número 51 del CUP, per mitjà de la rambla d'Alcotas i finques particulars.  
Superfície total: 4.431,3359 ha (4.214,3344 ha terme municipal de Calles i 217,0015 ha terme municipal de Higueruelas).  
Superfície pública: 3.749,8677 ha (3.569,7470 ha terme municipal de Calles i 180,1207 ha terme municipal de Higueruelas).  
Superfície enclavats: 682,1682 ha (645,3482 ha terme municipal de Calles i 36,8200 ha terme municipal de Higueruelas).  
  
Article 5. Formalització de la permuta  
La permuta haurà de ser elevada a escriptura pública, que s'inscriurà en el Registre de la Propietat i de la qual s'entregarà còpia autoritzada a la Conselleria d'Infraestructures, Territori i Medi Ambient per a la seua constància en el Catàleg de Forests de Domini Públic i d'Utilitat Pública.   
  
Article 6. Replantejament i senyalització  
Juan Galiano Estevan haurà de col·locar en l'acte de replantejament, a costa seu, les fites que permeten delimitar la forest, d'acord amb l'alçament topogràfic realitzat per a l'expedient i les instruccions que reba de la Direcció Territorial de la Conselleria d'Infraestructures, Territori i Medi Ambient.  
  
Article 7. Adequació del Registre de la Propietat i del cadastre immobiliari  
Juan Galiano Estevan adequarà en el registre de la propietat la cabuda i la descripció de la finca de la seua propietat, fent constar la contigüitat amb la forest d'utilitat pública número 45 pels seus límits.  
Es procedirà de la mateixa manera respecte al cadastre immobiliari.  
  
DISPOSICIÓ FINAL  
  
Única. Efectes  
Este decret produirà efectes des de l'endemà de la seua publicació en el Diari Oficial de la Comunitat Valenciana.  
Contra el present decret, les persones interesades podran interposar un recurs contenciós administratiu, en el termini de dos mesos comptadors a partir de l'endemà de la publicació d'este decret en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb les disposicions de l'article 10 i concordants de la Llei Reguladora de la Jurisdicció Contenciosa Administrativa.  
  
Tot això sense perjuí de la interposició del recurs potestatiu de reposició davant del Consell, en el termini d'un mes des de l'endemà de la publicació del present decret en el Diari Oficial de la Comunitat Valenciana, d'acord amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Ibi, 29 de novembre de 2013  
  
El president de la Generalitat,  
ALBERTO FABRA PART  
  
La consellera d'Infraestructures, Territori i Medi Ambient,  
ISABEL BONIG TRIGUEROS